b'\n_START_ARTICLE_\nJanez Zupan\n_START_SECTION_\n\xc5\xbdivljenjepis\n_START_PARAGRAPH_\nZupan je ni\xc5\xbejo gimnazijo obiskoval v Bohinjski Bistrici ter od 1960-1963 v Ljubljani avtomehani\xc4\x8dno \xc5\xa1olo._NEWLINE_Kraj\xc5\xa1o prozo je za\xc4\x8del objavljati 1975 v Anteni (do 1978 okoli 20 \xc4\x8drtic). Prva povest Plitve korenine je iz\xc5\xa1la pri Mladinska knjiga leta 1978. Napisal je \xc5\xa1e ve\xc4\x8d del, omeniti velja Ljubezen po kranjsko (1979, po njej napisal S. Sim\xc4\x8di\xc4\x8d scenarij za televizijsko dramo Na\xc5\xa1e njive, izved. 1980), Teden dni vrnitve (1982), Br\xc5\xbeinci (1985), Vedanec (1986), Zadnji kme\xc4\x8dki punt (1987) in druge. Povsod prikazuje aktualno propadanje kmetstva in sodobno \xc5\xbeivljenje na gorenjskem pode\xc5\xbeelju. Zupan pi\xc5\xa1e v realisti\xc4\x8dnem slogu in z vidno pripovedno nadarjenostjo z fabulativno razgibanim opisovanjem socialnih in kulturnih sprememb na vasi v zadnjih nekaj rodovih.'